ઉપલેટા તા.૧૩ : ભાંગએ સામાન્ય રીતે કેફી વસ્તુ છે પરંતુ અન્ય કેફી પદાર્થોના નશા કરતા ભાંગનો નશો સાત્વીક હોવાથી ધાર્મિક કાયદા કાનૂનમાં તેનો નિષેદ નથી પરિણામે શિવરાત્રીના દિવસે એકલા જુનાગઢમાં જ એક હજાર કિલો ભાંગ શિવજીને પ્રસાદમાં ધરાશે. જયારે સૌરાષ્ટ્રભરના શિવાલયોમાં પણ મોટી સંખ્યામાં ભાંગ ધરાશે. શિવજીને ભાંગ પ્રવાહી સ્વરૂપમાં ધરવામાં આવે છે જે ભાંગ વાટીને પાણી કે દુધમાં ઘોળીને પ્રવાહી બનાવવામાં આવે છે જે શિવજીને ધરાય છે બાદમાં ભાવિકોને વિતરણ કરવામાં આવે છે સૌરાષ્ટ્ર સહિત દેશભરના શિવાલયોમાં પણ આ પરંપરા પ્રચલિત છે એક સાધુ સંત દ્વારા જાણવા મળ્યા મુજબ શિવજી અવધુત હતા અને ભાંગ શિવજીને ખુબજ પ્રિય હતી નિજાનંદમાં લીન થઇ શિવજીની આરાધના કરવા માટે ભાવિકો ભાંગનું સેવન કરે છે અભિષેક વખતે શિવજીને અચુક ભાંગ ધરાવવામાં આવે છે ભાંગ ત્રણ પ્રકારની મળે છે. પાંદડાવાળી, ગોળી અને પાઉડર શિવજીને પાદડાવાળી ભાંગ લઢીને પ્રવાહી સ્વરૂપે જ ધરાય છે.